Este divendres es presenta el Festival de Cultura Japonesa Mangetsu a Sagunt
31 de gener 2019

Este divendres, 1 de febrer, es farà un avanç del Festival de Cultura Japonesa Mangetsu per a presentar al centre cultural Mario Monreal de Sagunt les activitats previstes per al festival. En este avanç els assistents podran gaudir, de forma gratuïta, dels tallers en passada VIP, xarrar amb el dissenyador del cartell i aprendre els tradicionals jocs de taula japonesos. Les inscripcions es podran realitzar fins a hui en [www.mangetsu.es​](http://www.mangetsu.es/).

  

La presentació, que tindrà lloc en el Mario Monreal (Sagunt) es durà a terme de 17 a 21 hores i comptarà amb un extens programa:

  

\- A les 17 hores. Presentació del Programa Festival Cultura Japonesa Mangetsu, amb la visita de l'autor del cartell, Albert Graullera.

\- 17.30 hores. Obertura de l’Esplai, tornejos de videojocs, futbolí, ping pong, jocs de taula, PS4 i Wii.

\- 18 hores. Jocs de taula tradicionals japonesos: Shogi. Go i Hanafuda.

\- 19 hores. Quiz Game.

  

Així mateix, es desenvoluparan diversos tallers com a ‘Introducció al desenvolupament de videojocs amb Unity’ a les 18 hores (els participants hauràn de portar un portàtil amb el programa descarregat). A la mateixa hora, també, un taller d'introducció a japonés i a les 19 hores, taller de ‘Dibuix Manga’. Finalment, a les 20 hores un taller de ‘k-pop’.

  

El Mangetsu Morvedre Manga Festival és un festival de cultura japonesa on els protagonistes són el manga (còmic japonés) i anime, nom que rep l'animació japonesa i que compta amb enorme acceptació entre el públic jove i adolescent, a més de la cultura oriental en general i la japonesa en particular. El festival sorgix de la iniciativa dels i les corresponsals dels IES 2015 que, després de col·laborar com a voluntaris/as en el Festival del Còmic Splash, van considerar que seria interessant realitzar un festival similar, però, esta vegada, de Manga i Anime.

  

El Festival compta amb més de 15 estands de marxandatge i il·lustració, amb la presència de Tòquio-Shop, El Taller de Akane, Fibromic, Botiga K-pop, Akiba, Saiganthé, Ichiraku, Dolce Keus, VisualKey, o HammaWorld, amb llocs de marxandatge, còmic, il·lustració, joies japoneses, còmic, etc. També destaquen les activitats per a tots els públics sense oblidar-nos mai dels més xicotets. Activitats com els ja tradicionals concursos de ball i cosplay, als quals enguany afegim dos concursos més com a novetat, karaoke i dibuix manga. Tallers de cuina, dibuix i il·lustració manga, creació i desenvolupament de videojocs, cal·ligrafia kanji, llengua japonesa, k-pop, cosplay, kendo i origami són alguns dels exemples amb els quals el festival ens sorprendrà i permetrà participar a xiquets i adolescents.

  

  

![](/media/jispnkca/43_c_mangetsu.jpg) 

​

*   [](http://www.facebook.com/sharer.php?u=https://aytosagunto.es/va/actualitat/este-divendres-es-presenta-el-festival-de-cultura-japonesa-mangetsu-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/este-divendres-es-presenta-el-festival-de-cultura-japonesa-mangetsu-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/este-divendres-es-presenta-el-festival-de-cultura-japonesa-mangetsu-a-sagunt/ "Linked In")
*   [](mailto:?body=https://aytosagunto.es/va/actualitat/este-divendres-es-presenta-el-festival-de-cultura-japonesa-mangetsu-a-sagunt/)